Avtale om

gjennomfakturering av nettjenester (Avtalen)

mellom

NETTSELSKAP AS

Org. nr.

(heretter Nettselskapet)

og

KRAFTLEVERANDØR AS

Org. nr.

(heretter Kraftleverandør)

(i fellesskap benevnt Partene)

# 1. Innledning

Denne Avtale med tillegg av avtalte Særvilkår er inngått for å regulere forholdet mellom Kraftleverandør og Nettselskap ved gjennomfakturering av nettjenester[[1]](#footnote-2) til forbrukerkunder. Avtalen er inngått med hjemmel i § 7-4 i *«Forskrift av 11. mars 1999 nr. 301 om måling, avregning, fakturering av nettjenester og elektrisk energi, nettselskapets nøytralitet mv»*, (Forskrift FOR **1999**-03-11 nr. **301)**.

Ved inngåelse av Avtalen gir Nettselskapet Kraftleverandør fullmakt til å opptre som Nettselskapets representant for mottak av betaling for nettjenester og annet slik det fremkommer i Avtalen. Det samme gjelder ved eventuelle utbetalinger fra Nettselskapet til forbrukerkunder relatert til nettjenester.

Kraftleverandør plikter etter inngåelsen av denne Avtalen å gjennomfakturere samtlige av sine forbrukerkunder med målepunkt-ID i Nettselskapets nettområde.

# 2. Regulatoriske forhold

Hver av Partene er selv ansvarlig for at man ved gjennomfakturering opptrer innenfor de til enhver tid gjeldende lover, forskrifter og avtaler, samt tilpasser og justerer de avtalevilkår og den praksis som gjelder overfor forbrukerkundene slik at disse ikke kommer i strid med gjeldende lover, forskrifter eller denne Avtale.

# 3. Oppstart

Før Nettselskapet starter opp gjennomfakturering via Kraftleverandør må signert Avtale, signerte Særvilkår, samt godkjent bankgaranti i henhold til Avtalens punkt 8, være mottatt av Nettselskapet.

Partene avtaler herved at forbrukerkunder med kraftleveranse fra Kraftleverandør gjennomfaktureres fra og med DD.MM.YYYY. Før oppstartdato skal partene ha gjennomført nødvendige tilpasninger i sine rutiner for innføring av gjennomfakturering.

# 4. Gjennomfakturering av forbrukerkunder

Ved gjennomfakturering følger Nettselskapet sine ordinære faktureringsrutiner og faktureringsfrekvens overfor forbrukerkunder.

Ved gjennomfakturering skjer informasjonsutveksling mellom Nettselskap og Kraftleverandør ved bruk av de formater og protokoller, og innenfor de tidsrammer som er fastsatt av Systemstøtten for Ediel.

Ved gjennomfakturering kan Nettselskapet la fakturaen inneholde de samme priselementer, produkter og eventuelle korreksjoner som Nettselskapet legger til grunn i sin fakturering av nettjenester overfor øvrige forbrukerkunder.

Ved gjennomfakturering sender Nettselskapet nettleiefaktura til den kraftleverandør som er registrert som kraftleverandør hos forbrukerkunden. Kraftleverandør skal tilgjengelig gjøre nettleiefakturaen for kundene i henhold til forskrift. Partene kan avtale ytterligere regulering av dette.

Også utbetalinger tilknyttet avregning og fakturering av nettjenester mv. fra Nettselskapet til forbrukerkunder sendes via Kraftleverandør som er part i Avtalen. Herunder inngår utbetalinger ved svært langvarige avbrudd (USLA), dersom Nettselskapet benytter nettleiefakturaen til slike utbetalinger. Utbetaling av tilgodebeløp sendes til den kraftleverandøren som er registrert som kraftleverandør hos forbrukerkunden på det tidspunktet utbetalingen skjer.

Ved utbetalinger skal Kraftleverandør videreføre tilgodebeløpet til forbrukerkunden ved sin første fakturautstedelse etter å ha mottatt utbetalingen fra Nettselskapet.

Dersom Kraftleverandøren unnlater å videreføre utbetalinger fra Nettselskapet til forbrukerkunden, er dette å anse som vesentlig mislighold av Avtalen.

Ved gjennomfakturering har forbrukerkundens betaling til Kraftleverandør befriende virkning overfor Nettselskapet.

# Ved eventuell feil måling og/eller avregning av nettleien, eller klage på nettleien fra forbrukerkunden, skal Nettselskapet utføre feilretting i samsvar med gjeldende nettleieavtale samt gjeldende lover og forskrifter. Praktisk håndtering av slike korreksjoner er nærmere beskrevet i Avtalens Særvilkår.

# 5. Betaling fra Kraftleverandør til Nettselskap

Ved gjennomfakturering skal Kraftleverandør betale for nettjenester til Nettselskapet på vegne av forbrukerkunden, uavhengig av om det foregår en innbetaling fra forbrukerkunden til Kraftleverandør.

Kraftleverandøren skal betale for fakturerte nettjenester til Nettselskapet innen forfall. Nettselskapets forfallsdato settes til 20 kalenderdager etter fakturautstedelse.

Ved forsinket betaling beregnes forsinkelsesrenter i henhold til lov om renter ved forsinket betaling av 15. desember 1976 nr. 100.

Dersom Kraftleverandør ikke har betalt utestående krav ved forfall utsteder Nettselskapet purring med 9 dagers betalingsfrist.

# 6. Informasjon fra Nettselskap til forbrukerkunder

Ved gjennomfakturering skal Kraftleverandør legge til rette for at Nettselskapet kan overholde sin informasjonsplikt overfor forbrukerkundene. Nettselskapet kan således vederlagsfritt benytte Kraftleverandørens fakturautsendelse som distribusjonskanal for å sende både lovregulert og øvrig nødvendig informasjon til forbrukerkunder (som tekstlinjer på faktura og/eller som vedlegg til faktura). Dette beskrives nærmere i Avtalens Særvilkår.

# 7. Kundehenvendelser

Ved henvendelser fra forbrukerkunder skal Kraftleverandør svare på spørsmål som har med gjennomfakturering av nettjenester å gjøre. Dersom Kraftleverandør mottar andre henvendelser fra forbrukerkunder vedrørende nettleieforhold eller spørsmål som Kraftleverandør ikke kan besvare, plikter Kraftleverandør å henvise forbrukerkunden til Nettselskapet.

# 8. Krav til sikkerhetsstillelse fra Kraftleverandør

Kraftleverandør skal stille en bankgaranti som sikkerhetsstillelsefor oppfyllelse av forpliktelsene etter denne Avtalen.

Bankgarantien skal stilles i form av en selvskyldnergaranti fra en alminnelig anerkjent bank med offisiell kredittrating på minimum BBB+. Bankgarantien skal alltid ha en gjenværende løpetid på minimum 6 måneder.

Kraftleverandør er ansvarlig for å sikre at bankgarantien til enhver tid garanterer for et beløp som er lik ……. % av landsgjennomsnittlig månedlig nettleie for januar måned fastsatt av NVE inklusiv offentlige avgifter for det antall forbrukerkunder Kraftleverandøren til enhver tid har en aktiv kraftleveringsavtale med i Nettselskapets nettområde.

Av bankgarantien skal det klart framgå at dersom Kraftleverandør ikke har gjort opp utestående krav innen 9 dager etter utstedt purring fra Nettselskapet, har Nettselskapet rett til å kreve inn betaling fra bankgarantien.

Dersom Kraftleverandøren ikke har gjort opp utestående krav innen 9 dager etter utstedt purring er dette å anse som vesentlig mislighold av Avtalen og gir Nettselskapet rett til å gjøre krav på sitt utestående fra bankgarantien. Det samme gjelder dersom Kraftleverandør unnlater å videreføre utbetalinger fra Nettselskapet til forbrukerkunden i henhold til gjeldende forskriftskrav.

# 9. Endring i Avtalen Partene plikter å endre innholdet i denne Avtalen i henhold til endringer i lover og forskrifter.

# Nettselskapet kan endre Avtalen med tilhørende Særvilkår innenfor gjeldende lover og forskrifter. Slike endringer skal varsles minst 3 måneder i forveien.

# 10. Opphør av Avtalen

Partene kan si opp Avtalen med 8 ukers skriftlig varsel. Ved opphør av avtalen plikter begge parter å bidra til at eventuelle etteroppgjør med kunder skjer i henhold til regler fastsatt i gjeldende lover og forskrifter.

# 11. Mislighold av Avtalen

Dersom det foreligger vesentlig mislighold fra en part kan den andre part si opp avtalen med umiddelbar virkning.

Herunder kan Nettselskapet si opp Avtalen med umiddelbar virkning dersom Kraftleverandør innen 9 dager etter utstedt purring fra Nettselskapet ikke har betalt utestående krav.

Dersom Kraftleverandøren unnlater å stille garanti iht. Avtalens krav er dette å anse som vesentlig mislighold av avtalen.

Dersom Kraftleverandør eller Nettselskapet ikke overholder gjeldende regelverk for gjennomfakturering, skal dette anses som vesentlig mislighold av Avtalen.

# 12. Kontaktpersoner

Partene oppnevner følgende kontaktpersoner for avtaleforholdet.

Kontaktperson hos Nettselskapet:

Kontaktperson hos Kraftleverandør:

# 13. Tvister

Tvister vedrørende denne Avtalen søkes løst i minnelighet. De saker hvor NVE er rett avgjørelsesinstans forelegges for NVE, for øvrig er …………. Tingrett verneting.

# 14. Særvilkår (Vedlegg til Avtalen)

Avtalte Særvilkår gjelder i tillegg til Avtalen, og er regulert i Avtalens vedlegg. Vedlegget kan også inneholde tekniske bestemmelser om gjennomføringen. Ved motstrid går Særvilkårene foran bestemmelsene i Avtalen.

# 15. Undertegning

Avtalen med Særvilkår er utferdiget i to eksemplarer, ett til hver av Partene.

|  |  |
| --- | --- |
| …………………, den ………………. | …………………, den ………………. |
| For Nettselskap AS | For Kraftleverandør AS |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Navn | Navn |
| Tittel | Tittel |

1. *I denne Avtalen omfatter ikke nettjenester anleggsbidrag eller betaling etter kontrollforskriftens § 1-4* [↑](#footnote-ref-2)